Ο πληθυσμός ηλικίας άνω των 65 ετών αυξάνεται παγκοσμίως. Στη χώρα μας ένας στους τέσσερις ενήλικες είναι άνω των 65 ετών. Η πληθυσμιακή αυτή ομάδα χαρακτηρίζεται από πολυνοσηρότητα, ευπάθεια και άλλα γηριατρικά σύνδρομα όπως η άνοια και η προδιάθεση για πτώσεις. Χρήζει εξειδικευμένης γηριατρικής φροντίδας από ομάδα επιστημόνων υγείας που συνεργάζονται, καταστρώνουν και υλοποιούν ένα ολοκληρωμένο σχέδιο παρεμβάσεων κοινωνικής και ιατρικής φροντίδας. Στη Ελλάδα, η γηριατρική τώρα αναπτύσσεται.

Στις 16 και 17 Ιουνίου του 2025, τo Ευρωπαϊκό Πρόγραμμα δράσης για την ανάπτυξη της γηριατρικής στην Ευρώπη PROGRAMMING-COST (*PROmoting GeRiAtric Medicine IN countries where it is still eMerGing*) και το Πρόγραμμα Sprin-G of the Global European Initiative (GEI) group της Ευρωπαϊκής Γηριατρικής Εταιρείας (EuGMS), πραγματοποιούν στο Ηράκλειο της Κρήτης Επιστημονική Συνάντηση με τίτλο ‘Προκλήσεις στη συνεχιζόμενη φροντίδα των ηλικιωμένων’. Η Επιστημονική Συνάντηση συνδιοργανώνεται σε τοπικό επίπεδο με την Παθολογική Κλινική-Γηριατρικό Ιατρείο του ΠΑΓΝΗ, το Τμήμα Κοινωνικής Εργασίας του ΕΛΜΕΠΑ και την Ελληνική Εταιρεία Μελέτης και Έρευνας της Γήρανσης (ΕΕΜΕΓ) με την υποστήριξη της Περιφέρειας Κρήτης και του Περιφερειακού Ταμείου Ανάπτυξης Κρήτης.

Η Επιστημονική Συνάντηση θα λάβει χώρα στο Εμπορικό και Βιομηχανικό Επιμελητήριο Ηρακλείου-αίθουσα Καστελλάκη. H  Επίσημη γλώσσα του συνεδρίου είναι η αγγλική.Περιλαμβάνει όμως και συνεδρίες στα ελληνικά όπως το πρωινό της Τρίτης 17 Ιουνίου όπου φορείς από τα Κέντρα Ημέρας του Ηρακλείου θα παρουσιάσουν τις δράσεις τους..

Η Επιστημονική Συνάντηση στοχεύει στην παροχή γνώσεων για βέλτιστες πρακτικές στη φροντίδα των ηλικιωμένων, την παροχή κινήτρων στους επαγγελματίες υγείας που φροντίζουν τους ηλικιωμένους μας και την έμπνευση για χάραξη πολιτικών υγείας που αφορούν την τρίτη ηλικία. Φιλοδοξεί να παρέχει μια διεθνή προσέγγιση στο ζήτημα ανάπτυξης της Γηριατρικής στη χώρα μας. Περιλαμβάνει εργαστήρια σχετικά με την προσέγγιση ICOPE (Ολοκληρωμένη Φροντίδα για Ηλικιωμένους) του Παγκόσμιου Οργανισμού Υγείας, εμπειρία προσομοίωσης της γήρανσης από την HSSRA, εισηγήσεις ειδικών και στρογγυλά τραπέζια από τοπικούς και διεθνείς ενδιαφερόμενους φορείς με στόχο την ανάδειξη της προστιθέμενης αξίας που έχει η Γηριατρική στην ολοκληρωμένη φροντίδα των ηλικιωμένων.

Για περισσότερες πληροφορίες σχετικά με την Επιστημονική Συνάντηση και το πρόγραμμα, μπορείτε να επισκεφτείτε την ιστοσελίδα

https://cost-programming.eu/news/real-life-challenges-in-the-continuityof-care-for-older-adults/